User:FM512 (I Love Azadari)

ایک مرتبہ طاؤس یمانی نے حضرت کی خدمت میں حاضر ہو کر یہ سوال کیا کہ وہ کونسی چیز ہے جس کا تھوڑا استعمال حلال تھا اور زیادہ استعمال حرام ، آپ نے فرمایا کہ وہ نہرطالوت کا پانی تھا جس کا صرف ایک چلو پینا حلال تھا اور اس سے زیادہ حرام -

پوچھا ! وہ کون سا روزہ تھا جس میں کھانا پینا جائز تھا ، فرمایا ! و ہ جناب مریم کا روزہ صمت تھا جس میں صرف نہ بولنے کا روزہ تھا مگر کھانا پینا حلال تھا ،

پوچھا ! وہ کون سی شئے ہے جو صرف (خرچ) کرنے سے کم ہوتی ہے بڑھتی نہیں ، فرمایا کہ وہ عمر ہے ۔

پوچھا ! وہ کون سی شئے ہے جو بڑھتی ہے گھٹتی نہیں ، فرمایا ! وہ سمندر کا پانی ہے ،

پوچھا ! وہ کونسی چیز ہے جوصرف ایک بار اڑی پھر نہ اڑی ، فرمایا ! وہ کوہ طور ہے جوایک بار حکم خدا سے اڑ کر بنی اسرائیل کے سروں پر آگیا تھا ۔

پوچھا ! وہ کون لوگ ہیں جن کی سچی گواہی خدا نے جھوٹی قراردی ، فرمایا ! وہ منافقوں کی تصدیق رسالت ہے جو دل سے نہ تھی۔

پوچھا ! بنی آدم کا ۱/۳ حصہ کب ہلاک ہوا ، فرمایا ! ایسا کبھی نہیں ہوا ، تم یہ پوچھو کہ انسان کا ۱/۴ حصہ کب ہلاک ہوا تو میں بتاؤں کہ یہ اس وقت ہوا جب قابیل نے ہابیل کو قتل کیا ، کیونکہ اس وقت چار آدمی تھے آدم ، حوا ، ہابیل اور قابیل ،

پوچھا ! پھرنسل انسانی کس طرح بڑھی - فرمایا ! جناب شیت سے جو قتل ہابیل کے بعد بطن حوا سے پیدا ہوئے ۔

پوچھا ! وہ کونسی صلواۃ ھے جو بغیر وضو کے فرض ھے - فرمایا ! وہ آل محمد (ص) پر صلوٰٰۃ ھے -

.اللَّهُمَّ صَلِّ عَلَى مُحَمَّدٍ وآلِ مُحَمَّدٍ وعَجِّلْ فَرَجَهُمْ …

( مناقب ابن شھر آشوب ر جلد ھفتم - 177 )